གསེར་ལྡན་མིང་མཛོད་ནི་མིང་མཛོད་ཡིག་ཆར་ལྟ་བྱེད་ཀྱི་མཉེན་ཆས་ཤིག་ཡིན་ལ།སྤྱོད་མཁན་གྱིས་མཉེན་ཆས་དེ་རྩིས་འཁོར་དུ་སྒྲིག་འཇུག་བྱས་རྗེས།དྲ་ཐོག་ནས་རང་ལ་མཁོ་བའི་མིང་མཛོད་ཡིག་ཆ་ཕབ་ལེན་བྱས་ཏེ་མཉེན་ཆས་དེའི་དཀར་ཆག་ནང་བཞག་ཏེ་སྤྱད་ཆོགདེར་བརྟེན་མཉེན་ཆས་འདིར་སྐད་རིགས་སྣ་ཚོགས་ཀྱི་མིང་མཛོད་གང་མང་མཉམ་སྤྱོད་བྱེད་ཐུབ།གནད་འདིར་དམིགས་ནས་བོད་བརྙན་ཚོགས་པས་མཉེན་ཆས་བོད་འགྱུར་ལས་གཞི་ལས་ཐོག་མར་གསེར་ལྡན་མིང་མཛོདབོད་ཡིག་ཏུ་བསྒྱུར་བའི་ལས་གཞི་བརྩམས་ཏེ།མིང་མཛོད་མཉེན་ཆས་ཀྱི་འཆར་ངོས་བོད་ཡིག་ཏུ་བསྒྱུར་གྲུབ་པ་མ་ཟད།མིག་སྔར་བོད་ཀྱི་རིག་གནས་དང་ལོ་རྒྱུས་ཀུན་འདུས་ཀྱི་ཚིག་མཛོད་ཆེ་ཤོས་དུང་དཀར་ཚིག་མཛོད་ཆེན་མོཆ་ཚང་གཞི་བྱས།ཚིག་མཛོད་གཞན་དག་ཀྱང་བོད་འགྱུར་མིང་མཛོད་འདིར་བཅུག་ཡོད།རྗེས་ཕྱོགས་བོད་ཡིག་དང་བོད་རྒྱ་དབྱིན་གསུམ་གྱི་ཚིག་མཛོད་དམ་མིང་མཛོད།གནས་ཡིག་སོགས་གསེར་ལྡན་མིང་མཛོད་འདིའི་རྒྱུ་ཆར་རུང་བ་གང་ཞིག་ལ་ཡིག་ཆ་ཅན་ཡོད་ན།ངེད་ཅག་ལ་སྐུར་དང་མིང་མཛོད་འདིར་གསར་སྣོན་གྱིས་སྤྱི་ཚོགས་སྟེང་རིན་མེད་དུ་འགྲེམ་སྤེལ་ཞུ་རྒྱུ་ཡིན།